Darba waħda kien hemm tifel jismu Manwel, dan kien jgħix il-Baħrija. Huwa ddeċieda jmur ifittex il-fossili fil-bajja ta' Fomm ir-Riħ. Kienet ġurnata sabiħa b'xemx tiżreġ, iżda b'żiffa ħafifa. Manwel qabad il-basket li preparatlu ommu filgħaxija u telaq lejn l-irdum. Wara xi nofs siegħa jfittex il-fossili, Manwel ma sab xejn. Għalhekk, hu ddeċieda jmur jara xi għasfur minn fuq l-irdum. F'ħin minnhom ra għasfur kollu kuluri u xtaq jarah mill-viċin. Meta wasal ħdejh, innota li kien hemm għar wara s-siġar. Malli daħal fl-għar Manwel beda jisma' xi tħaxwix, għalhekk xegħel it-torċ u beda jesplora l-għar. F'daqqa waħda lemaħ għasfur imweġġa'. Povru għasfur, kellu d-demm fuq ir-rix. X'ħin resaq aktar viċin induna li xi ħadd kien sparalu. Manwel iddispjaċih ħafna għall-għasfur u beda jaħseb kif seta' jgħinu. Manwel neħħa l-ġakketta u poġġa l-għasfur fiha biex ikun jista' jieħdu miegħu. Meta wasal id-dar huwa qal b'kollox lil ommu u lil missieru. Bl-għajnuna tal-ġenituri tiegħu, Manwel ħa l-għasfur għand il-veterinarju biex ikun jista' jgħinu. B'xorti tajba l-għasfur ma kienx gravi. Wara ftit ta' ġranet Manwel reġa mar fil-bajja u ħa l-għasfur miegħu. Kultant żmien Manwel jerġa' jmur sal-għar biex jiltaqa' mal-għasfur li sar ħabib tiegħu.
L-Għar Misterjuż – Eytan Attard Vella 7A